Viborger Samler, 1846-02-07
Nyeste Postefterretninger. Storbritannien og Jrland. Sir Rob. Peels Handelsforslag bebuder at England vil træde ind i et ganske nyt Handelsystem, hvori Afskaffelsen af Korn monopolet, paa hvilket Alles Blik næsten udelukkende ere henvendte, kun spiller en underordnet Rolle. Dette System vilde, efter Ministerens egne Ord, være fremtraadt paa en langt mere omfattende Maade, dersom ikke Hærens og Marinens Forøgelse i dette Øieblik gjorde det umuligt at lade indtræde et endnu større Deficit i Statsindtægterne end som de foreslaaede Toldnedsættelser maae lade formode. Antages Sir Rob. Peels Forslag, og dette kan neppe betvivles om endog Ministeriet maaskee seer sig nodsaget til at appellere til et nyt Parlement, saa træder Storbritannien i Spidsen for Forsvarene af det i Virkeligheden endnu saa miskjendte og bekæmpede Handelsfrihedssystem, og det er at forudsee, at Storbritanniens Exempel ikke vil bidrage Lidet til at vinde de andre Magter for dette System, til hvilket desuden den indre Nødvendigheds Magt mere og mere opfordrer og tvinger dem. J samme Forhold, hvori Bevidstheden om deres materielle Jnteresser udvikler sig hos alle Nationer i den civiliserede Verden, indskærpes ogsaa hos disse Sands for de ægte Kilder til materiel Velværen, og den Tid er forbi, hvori det var muligt, ved falske, kun til Fordeel for enkelte Klasser udtænkte Theorier at blænde Folkets Masse og holde samme i et frygteligt Mørke om Nationens sande Fordeel, der kun kan bestaae i en muligst fri Udvikling af alle individuelle Kræfter. Men desuagtet vilde man tage meget feil, dersom man vilde gjøre Regning paa et almindeligt og hurtigt Omsving til det Bedre; meget mere ville Vennerne af Beskyttelsestolden og Monopolerne udentvivl anvende hele deres Kraft for ved Bibeholdelsen og om muligt endog ved yderligere Forhøielse af Beskyttelsestolden at drage den størst mulige Fordeel af de af England gjorte Concessioner. Saadanne Bestræbelser kunne imidlertid neppe være af lang Varighed; Resultaterne ville snart udvise, at et System, som England, trods sin Forrang i Handel og Jndustrie, trods sin udstrakte Colonialmagt og trods sit Overherredømme paa Havene, ikke har fundet hensigtsmæssigt og fordeelagtigt at gjennemføre, endnu langt mindre kan gjennemføres i andre Lande, der mangle disse Ressoureer. Om dette Punct udtalte Peel sig i Slutningen af sin Tale, "Jeg tilstaaer aabenhiertig, at jeg trods de foreslaaede store Toldreductioner i andre Landes Producter og Fabricata, ikke har Grund til at antage at de strax ville følge vort Exempel. Jeg overlader Dem dette Argument til fri Afbenyttelse. Trættede ved vore uafladelige, men forgjeves Bestræbelser, for at afslutte Handelstractater, have vi omsider fattet den Beslutning, kun for Eftertiden at have vor egen Jnteresse for Øiet, og ikke for Fremtiden at tugte andre Lande tilligemed os selv ved at beholde høie Toldafgifter og fremme lovstridig Handel. Jeg lover ikke at Frankerig paa lignende Maade strax vil formindske sine høie Toldsatser; jeg lover ikke at Rusland vil vise sig taknemmeligt, fordi vi nedsætte Tolden paa Talg. Jeg tilstaaer fremdeles at andre Lande ikke have fulgt vort tidligere givne Exempel af at nedsætte Tolden paa flere Artikler; jeg indrømmer at de endog i mange Tilfælde have forhøiet Tolden paa engelske Varer. Desuagtet have vi trodset disse Landes Told bestemmelser, og vor Udførselshandel er endog tiltagen i høi Grad. Og hvad har bevirket dette Deels den Omstændighed, at vi have handlet uden at giøre Regning paa Bistand fra hine Lande, deels fordi i mange Continentalstater de strenge Toldbestemmelser og en tredobbelt Toldlinie have gjort Smuglerne, uden at vi behøve at tage dem i vor Sold, til ivrige Spediteurer for vore Vareartikler; deels fordi hine Forsigtighedsforholdsregler imod vore Varer ere maaskee for de Lande, i hvilke de bestaae, en betydelig Byrde, og fordi den derved foranledigede Fordyren forhøier Productionsomkostningerne i den Grad, at den fremmede Fabrikant ikke seer sig istand til at udholde Concurrencen med Dem. - Til Trods for hine fiendtlige Tariser er den declarerede Værdi af britiske Udførselsartikler forøget i det Tidsrum, som er henrundet siden Nedsættelsen af flere af vore Toldsatser, med mere end 10 Mill. Lstl. Derefter omtalte Sir Rob. Peel flere Stater, i hvilke Handelsfrihedssystemet begyndte at gjøre sig gieldende, navnligen udhævede han Nordamerica. Ogsaa fra flere Dele af Europa, hvor Regjeringsformen er aldeles modsat den engelske, begynder Englands Exempel at yttre sin Jndflydelse. J Neapel, til Ex. begynde liberale Handels principer at gjøre sig gjældende. "Jeg maa, vedblev Sir Rob. Peel, anføre om den Souverain, der behersker hiint Land, og der tager personlig Andeel i alle Handels spørgsmaal, at jeg har seet en af ham egenhændig skreven Afhandling, hvori han udvikler saa frie Grundsætninger med Hensyn til Handelsforbindelser, som nogen Professor i Nationaloeconomien kan udtale samme, og at han stedse bestræber sig for at nedsætte Jndførselstolden i sit Land efter en fornuftig Maalestok. J Norge forøges Toldreductionerne. J Sverrig og flere Lande yttre sig lignende Bestræbelser. Ogsaa Østerrig viser nogen Tilbøielighed til ikke længere at ville hylde andre Landes Restrictivpolitik. Ligeledes har Hanover betraadt en selvstændig Vei i dette Anliggende..."